Šveicarijos, Vokietijos, Austrijos studijų centras

Šveicarijos, Vokietijos, Austrijos studijų centras (ŠVASC) - Šveicarijos, Vokietijos ir Austrijos studijų centras Lietuvoje. Steigėjas - Mykolo Romerio universitetas, veiklos partneriai - vokiškai kalbančių šalių aukštosios mokyklos, kultūros įstaigos. 

 Veikla 
Centras:
  Kaupia, analizuoja, sistemina ir skleidžia informaciją apie Šveicarijos, Vokietijos ir Austrijos aukštojo mokslo ir studijų institucijų veiklą, stebi šių institucijų veikloje diegiamas inovacijas ir apie tai informuoja MRU akademinę bendruomenę;
 Kaupia, analizuoja, sistemina ir skleidžia informaciją apie Šveicarijos, Vokietijos ir Austrijos fondų, remiančių aukštąjį mokslą ir studijas, teikiamas galimybes;
 Inicijuoja ir koordinuoja MRU dalyvavimą programose ir projektuose su Šveicarijos, Vokietijos ir Austrijos aukštojo mokslo ir kitomis institucijomis;
 Skatina ir administruoja akademinius mainus su Šveicarijos, Vokietijos ir Austrijos universitetais;
 Inicijuoja ir administruoja jungtinių studijų programų su Šveicarijos, Vokietijos ir Austrijos universitetais kūrimą bei jų įgyvendinimą;
 Ieško stažuočių ir praktikos galimybių MRU studentams Šveicarijoje, Vokietijoje ir Austrijoje (teismuose, advokatų kontorose, valstybės institucijose, įmonėse, socialinio darbo bei teisėsaugos sektoriuose);
 Palaiko ryšius su Šveicarijos, Vokietijos ir Austrijos ambasadomis, inicijuoja ambasadų paramą įgyvendinant bendrus projektus su Šveicarijos, Vokietijos ir Austrijos aukštojo mokslo ir studijų institucijomis, įmonėmis;
 Organizuoja Šveicarijos, Vokietijos ir Austrijos aukštojo mokslo ir studijų institucijų atstovų vizitus MRU;
 Inicijuoja dvišalių bendradarbiavimo sutarčių su Šveicarijos, Vokietijos ir Austrijos aukštojo mokslo ir kitomis institucijomis pasirašymą bei rengia dvišalių bendradarbiavimo sutarčių projektus;
 Įgyvendindamas Centro veiklą bendradarbiauja su panašią veiklą vykdančiais centrais kituose Lietuvos universitetuose, skatina abipusį universitetų atstovų dalyvavimą centrų rengiamuose renginiuose.

 Stovyklos, paskaitos, stažuotės 

2005 m. rugpjūčio–spalio mėn. bendradarbiaujant su Vokietijos Briūlio aukštojo administravimo mokykla 10 viešojo administravimo studijų krypties studentų dalyvavo vasaros stovyklose Vokietijoje ir Lenkijoje.

2005 m. pavasario ir rudens semestrus Geberto Riufo fondo Swiss Baltic Net programa finansavo bendrą MRU ir Liucernos universiteto Teisės mokslų fakulteto projektą „Paskaitų kursai parinktų Šveicarijos teisės ir tarptautinės teisės šakų klausimais“. Įgyvendinant šį projektą MRU 8 dalių paskaitų kursus skaitė 9 profesoriai iš Liucernos, Bazelio ir Budapešto universitetų, su svečiais patirtimi dalijosi ir įvairių sričių teisės klausimais diskutavo 225 dalyviai (MRU studentai bei mokslininkai, kitų viešųjų institucijų bei privataus sektoriaus atstovai). Šis paskaitų ciklas buvo 80 akademinių valandų trukmės, už jį MRU studentams suteikiami 2 kreditai, kursų dalyviams išduodami sertifikatai.

2005 m. Swiss programos remiami 2 dėstytojai bei 7 doktorantai lankėsi įvairiose Šveicarijos aukštojo mokslo bei studijų institucijose (skirta 32 985 Lt)MRU rektoriaus 2005 m. veiklos ataskaita  MRU, 86-88 psl. (PDF).

 Projektai 
Centras vykdo įvairius tarptautinius projektus. Pvz., 2005 m. nuo kovo 28 d. iki balandžio 7 d. Mykolo Romerio universitete vyko trišalė Vokietijos, Lenkijos ir Lietuvos tarpuniversitetinė studentų programa tema „Jaunimo socialinės atskirties problemos ir jų sprendimo galimybės Vokietijoje, Lenkijoje ir Lietuvoje“. Partneriai - Mykolo Romerio universiteto Socialinės politikos falulteto Socialinio darbo katedra, Kelno aukštosios mokyklos taikomųjų socialinių mokslų fakultetas ir Varšuvos universiteto Socialinės politikos institutas. Joje dalyvavo prof. Helga Oberloskamp, prof. Carmen Kaminsky (Vokietija), dr. Emmilia Jaroszevska ir Jadwiga Nadolska (Lenkija), 17 studentų iš užsienio ir 12 studentų iš MRU (I–IV kurso socialinio darbo bakalaurų, atrinktų pagal gerą vokiečių kalbos žinių kriterijų)Vokietijos – Lenkijos – Lietuvos studentų trišalis projektas  (Doc).

 Vadovybė 
Vedėja - Daiva Astasevičiūtė. Pirmtakė - Daiva Gajauskaitė (2007 m.), Jūratė Kuodytė ir kt.

 Šaltiniai 

 Nuorodos 
Oficialus Šveicarijos, Vokietijos, Austrijos studijų centro tinklalapis

Kategorija:Austrija
Kategorija:Lyginamoji teisėtyra
Kategorija:Mykolo Romerio universitetas
Kategorija:Vokietijos švietimas
Kategorija:Šveicarijos kultūra
Kategorija:Mokslo ir studijų centrai